કસરત કરવાથી ટાઇપ-ટુ પ્રકારનો ડાયાબિટીસ કન્ટ્રોલમાં રહે છે, પરંતુ આ સમસ્યા ધરાવતી મહિલાઓ માટે નિયમિત કસરત કરવાનું અન્ય લોકો કરતાં વધુ કઠિન હોય છે. અમેરિકાની યુનિવર્સિટી ઓફ કોલોરાડોના રિસર્ચરોનું કહેવું છે કે ડાયાબિટીસ ધરાવતી મહિલાઓમાં ફિઝિકલ એક્ટિવિટી રોજની એક કલાક કરતાંય ઓછી હોય એવી શક્યતા વધારે હોય છે. એનું કારણ તેઓ જાતે ઓછું કામ કરવાનું પસંદ કરે છે એ તો હશે જ, પરંતુ તેઓ વધુ કસરત નથી કરી શકતી એ પણ હકીકત છે.